ད་ལན་ཕྱི་ལོ་༢༠༡༧ཟླ་༧ཚེས་༣༡ནས་འགོ་འཛུགས་ཀྱིས་ཟླ་༨ཚེས་༢༠བར་ཕྱོགས་བསྐྱོད་ཀྱིས་གཏན་འབེབས་ལས་རིམ་བཞིན་ལྷོ་ཕྱོགས་ཁུལ་གྱི་གཞིས་ཆགས་ཁག་ལྔའི་བོད་མི་སེར་སྐྱ་ཡོངས་ལ་ཚོགས་གཙོ་དང་དྲུང་ཆེ།ཁྲིམས་རྩོད་པ་དང་རྩིས་པ་བཅས་ནས་བརྗོད་གཞི་ཆ་བགོད་ཀྱིས།རྩ་བའི་ཁྲིམས་ལུགས་དབང་འཛིན་གྱི་གལ་ཆེའི་རང་བཞིན།ཁྲིམས་ཀྱི་རྨང་གཞི།བྱེ་བྲག་ཏུ་ཡུལ་ཁྲིམས་དང་འབྲེལ་གལ་ཆེ་ཁྲིམས་དོན་ཁག་དང་།བཙན་བྱོལ་བོད་མིའི་བཅའ་ཁྲིམས་དང་རྒྱ་གར་རྩ་ཁྲིམས།རྒྱ་གར་གནས་བསྡོད་ལག་འཁྱེར་དང་།ཕྱི་བསྐྱོད་ལག་དེབ་གསེར་པོ།ཕྱིར་ཐོན་ཆོག་མཆན།དང་བླང་དཔྱ་དངུལ་ལག་དེབ་གྱི་སྐོར།དམ་ཡིགཐོག་མའི་གནས་ཚུལ་སྙན་སེང་།ཡུལ་ཁྲིམས་འོག་མི་སེར་ལག་འཁྱེར་དང་ཕྱི་བསྐྱོད་ལག་དེབ་ཞུ་ཕྱོགས་དང་ཆ་རྐྱེན་།མི་སེར་ཐོབ་ཐང་ཞུས་པར་བོད་པའི་འཐབ་རྩོད་ཀྱི་ཐད་ཁེ་དང་གྱོང་གང་ཡོད་མེད་སྐོར་།དངུལ་ཁང་ཁྲིམས་ལུགས་དང་།གཞན་ཡང་ས་གནས་འགའ་ཞིག་ལ་གཉེན་སྒྲིག་དང་བཟའ་ཚང་ཁ་བྲལ་གྱི་ཁྲིམས་ལུགས་།བུད་མེད་ལ་འཁྲིག་སྤྱོད་ཀྱི་བསུན་གཙེར།བཙན་གཡེམ་དང་ཉེས་ཆད།བུད་མེད་ཀྱི་ཐོབ་ཐང་བཅས་ཀྱི་སྐོར་ས་གནས་བབས་བསྟུན་གྱིས་དོན་ཚན་ཁག་ཚོུད་གཉིས་ནང་ཚུད་གང་ཐུབ་འགྲེལ་བཤད་དང་གོ་རྟོགས་སྤེལ་ཐུབ་པ་བྱུང་།